
CENTRALIZUOTOS BUHALTERIJOS SKYRIAUS BUHALTERIO 
PAREIGYBĖS APRAŠYMAS


I. SKYRIUS
PAREIGYBĖ

1. Centralizuotos buhalterijos skyriaus buhalterio (toliau – buhalteris) pareigybė yra priskiriama specialistų pareigybių grupei.
2. Pareigybės lygis - B.
3. Pareigybės paskirtis – kad būtų laiku ir teisingai finansuojamos seniūnijos, sudaromos seniūnijų išlaidų sąmatų suvestinės, priimami seniūnijų finansinių ataskaitų ir biudžeto vykdymo ataskaitų rinkiniai, parengiamos jų suvestinės.
4. Pareigybės pavaldumas – Centralizuotos buhalterijos skyriaus buhalteris yra darbuotojas, dirbantis pagal darbo sutartį, tiesiogiai pavaldus Centralizuotos buhalterijos skyriaus vedėjui. 

II. SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštesnįjį buhalterinį išsilavinimą ar specialųjį vidurinį buhalterinį išsilavinimą, įgytą iki 1995 metų;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais buhalterinę apskaitą, archyvų tvarkymą;
5.3. mokėti valdyti, kaupti, susisteminti, apibendrinti informaciją ir rengti išvadas;
5.4.  savarankiškai planuoti, organizuoti savo veiklą;
5.5. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu;
5.6. būti pareigingam, darbščiam, kūrybiškam, gebėti bendrauti, nuolat kelti kvalifikaciją.
III. SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas vykdo šias funkcijas:
                  6.1. priima iš seniūnijų finansinių ataskaitų rinkinius, juos patikrina ir parengia suvestinį finansinių ataskaitų rinkinį;
             	     6.2. suderina tarpusavio ryšius tarp administracijos ir seniūnijų, parengia duomenis tarpusavio operacijų eliminavimui;
             		6.3. priima iš seniūnijų programų sąmatų projektus, juos patikrina aritmetiškai, logiškai ir atsižvelgiant į normatyvus;
             	6.4. patvirtinus savivaldybės biudžetą, paruošia ir pateikia seniūnijoms biudžeto rodiklių lenteles;
            	6.5. kontroliuoja, kad seniūnijų buhalteriai laiku pateiktų patvirtintas biudžeto išlaidų sąmatas ir jų paskaičiavimus, patikrina išlaidų paskirstymo pagal straipsnius ir ketvirčius teisingumą, paruošia biudžeto išlaidų paskirstymo ketvirčiais suvestines. Priima ir tikrina paraiškas lėšų gavimui, kad jos neviršytų ketvirčio sąmatų, sudaro suvestinę paraišką lėšų gavimui ir pateikia pasirašyti administracijos direktoriui. Pasirašytas paraiškas pateikia Biudžeto ir turto skyriui;
              	6.6. kiekvieną mėnesį, vykdant išankstinę kontrolę ir vadovaujantis rajono savivaldybės tarybos sprendimais, seniūno įsakymais, padaro atitinkamus pakeitimus seniūnijų programų sąmatų suvestinėse lentelėse. Pasibaigus ketvirčiui, metams, sudaryo patikslintų programų sąmatų suvestines;
            		6.7. parengia tinklo, etatų, kontingento suvestines, duomenis sutikrina su apyskaitiniais praėjusio laikotarpio duomenimis;
            		6.8. pagal seniūnijų įsakymus parengia pažymą apie biudžeto asignavimų valdytojo asignavimų planų paskirstymo pakeitimus;
            		6.9. neviršijant patvirtintų biudžeto asignavimų, finansuoja seniūnijas;
            		6.10. kiekvieną dieną sutvarko pirminius buhalterinius dokumentus;
           		6.11. priima iš seniūnijų biudžeto išlaidų sąmatų mėnesio ataskaitas, jas patikrina ir parengia suvestinę ataskaitą;
            		6.12. priima iš seniūnijų ketvirtines ir metines biudžeto išlaidų sąmatų įvykdymo ataskaitas (forma Nr.2 – metinė, ketvirtinė), jas patikrina, parengia administracijos suvestines ataskaitas, atspausdina ir pateikia pasirašymui;
            		6.13. mėnesiui pasibaigus, nustatytais terminais priima iš seniūnijų ataskaitas, Forma Nr. 6 „Debetinio ir kreditinio įsiskolinimo ataskaita“, paruošia suvestinę ataskaitą;
            		6.14. priima iš seniūnijų ir administracijos specialių programų ir pajamų ataskaitas, parengia jų suvestines ir pateikia Biudžeto ir turto skyriui;
             		6.15. tvarko vietos bendruomenių finansavimui skirtas lėšas, rengia jų panaudojimo ataskaitas;
             		6.16. tvarko priimtų ir parengtų dokumentų archyvą;
             	6.17. administruoja ES fondų lėšas, tvarko savivaldybės administracijoje vykdomų projektų lėšų apskaitą, vykdo šių lėšų einamąją kontrolę, ruošia šių lėšų mokėjimo pavedimus;
             	6.18. vykdo Centralizuotos buhalterijos skyriaus vedėjo nurodymus ir atlieka kitas, pareigybės aprašyme nenumatytas nenuolatinio pobūdžio funkcijas, kurios yra priskirtos Centralizuotos buhalterijos skyriaus kompetencijai.

IV. SKYRIUS
ŠIAS PAREIGAS EINANČIO DARBUOTOJO ATSAKOMYBĖ

	7. Šias pareigas einantis darbuotojas atsako už:
	7.1. skyriaus veiklos nuostatuose ir šiame pareigybės aprašyme nustatytų funkcijų bei pavestų užduočių neatlikimą ar netinkamą atlikimą;
	7.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;
	7.3. profesinių paslapčių, sužinotų einant tarnybines pareigas, saugojimą;
	7.4. einamąją finansų kontrolę, numatytą šiame pareigybės aprašyme;
	7.5. finansinės ir statistinės atskaitomybės sudarymą laiku pagal numatytas atlikti funkcijas;
	7.6. atsiskaitymų kontrolę ir turto apskaitą;
	7.7. pareigybės aprašyme numatytų dokumentų surašymą laiku ir teisingai, juose esančių duomenų tikrumą, ūkinių operacijų teisėtumą.

